Ветар, Иван Лалић

Иван В. Лалић (1931-1996), српски песник, есејиста, и преводилац, књижевни критичар, новинар, и уредник, добитник готово свих домаћих и више међународних награда за поезију, написао је песму Ветар која се налази у вашој Читанци. Прочитајте је (и више пута се вратите у ту песму) да бисте одговорили на ова питања.

1. Песма се састоји од 4 строфе.

Врсте строфа у њој су: септима, катрен, дистих, квинта.

У песми су заступљени стихови различитих дужина (од деветерца до шеснаестерца)

Рима постоји само у 3. строфи и она је парна, мушка

Ово је (на основу свега до сада реченог) песма слободног стиха.

1. Први стих започиње речима „Сећаш ли се...“

Он отвара дијалог са неким са ким се дели заједничка прошлост (сећање) на некакав догађај. То је разговор са неким блиским, јер је обраћање у 2. лицу ( ти).

Сећање које се призива из прошлости јесте сећање на ветар. То је сећање на детињство , сећање на страх, на догађаје везане за вече и ноћ у којој је дувао ветар.

Песма отпочиње рађањем ветра.

Ветар је јак, повија борове који су узнемирени.

Лирски се обраћа детету које се те ноћи и ветра у њој плаши, који се плаши фијукања, чудног лупкања грана о прозоре.

На прошлост сугерише глагол била.

Ко доноси у тој ветровитој ноћи сигурност?

Мајка. Она води дечака на спавање. Она у руци има свећу. И мајка и свећа су спас, светлост у мраку. У ноћи у којој се неко ко је мали плаши таме и необичних звукова које ствара ветар.

Ветар и даље дува. Ништа се осим њега не чује. Умирење доноси мајчин пољубац пред спавање. Након пољупца почиње сан.

Шта доноси потпуни мир Молитва анђелима (успаванка коју могу изговарати и дечак и мајка и која ће зло отерати чак и из снова (да ничега злог ја не сним)).

Онај коме се лирски субјекат обраћа заспао је спокојан. Живот се наставља. Али као што ће се његов живот наставити , наставиће да живи и ветар.

Понављање реченице Као и ветар. Као и ветар. симболични је ехо који представља понављање свега што чини живот: наилажење на проблеме и њихово превазилажење

1. Песма представља сећање на детињство на страх од мрака, ноћи и непознатих звукова. (завијање ветра, његово хујање у гранама борова, удар шишарки које падају...)

Утеху пружа долазак мајке, њено присуство и љубав, као и сигурност затвореног простора – дома у коме се налази.

Тема: Ветар, сећање на ветар (страх)

Идеја: Одрастањем нестају, превазилазе се страхови детињства.

Мајка и дом детету пружају највећу заштиту.

Ово је лирска песма, испевана у форми замишљеног дијалога .

Пошто представља размишљање о прошлим догађајима то је рефлексивна песма, која садржи и елементе дескриптивне песме због описа ветра и природе.